CELEX: 32008R0833
Language: ro
Date: 2008-08-20
Title: Regulamentul (CE) nr. 833/2008 al Comisiei din 20 august 2008 privind clasificarea anumitor mărfuri în Nomenclatura Combinată

23.8.2008   
            
            
               RO
            
            
               Jurnalul Oficial al Uniunii Europene
            
            
               L 225/3
            
         
      REGULAMENTUL (CE) NR. 833/2008 AL COMISIEI
   
   din 20 august 2008
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale pentru interpretarea Nomenclaturii Combinate. Aceste reguli se aplică, de asemenea, oricărei alte nomenclaturi care se bazează integral sau în parte pe aceasta sau care îi adaugă acesteia orice subdiviziune suplimentară și care se stabilește prin dispoziții comunitare specifice, în vederea aplicării măsurilor tarifare și a altor măsuri referitoare la schimbul de mărfuri.
            
         
               (3)
            
            
               În temeiul respectivelor reguli generale, mărfurile descrise în coloana 1 a tabelului prezentat în anexă trebuie clasificate la codul NC indicat în coloana 2, din motivele indicate în coloana 3 a tabelului menționat.
            
         
               (4)
            
            
               Este oportun să se prevadă posibilitatea ca informațiile tarifare obligatorii privind clasificarea mărfurilor în Nomenclatura Combinată, furnizate de către autoritățile vamale ale statelor membre, dar care nu sunt conforme cu dispozițiile prezentului regulament, să fie invocate în continuare de către titular, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prezentat în anexă se clasifică în Nomenclatura Combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii, furnizate de către autoritățile vamale ale statelor membre, care nu sunt conforme cu dispozițiile prezentului regulament pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 august 2008.
      
         
            Pentru Comisie
         
         Olli REHN
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 360/2008 al Comisiei (JO L 111, 23.4.2008, p. 9).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Cabină de duș de colț, neasamblată, compusă din:
                  
                              —
                           
                           
                              o cadă de duș din plastic cu următoarele dimensiuni: 80 (lățimea) × 80 (lungimea) × 10 (înălțimea) cm;
                           
                        
                              —
                           
                           
                              o structură din aluminiu;
                           
                        
                              —
                           
                           
                              patru panouri din sticlă încastrate în rame din aluminiu cu următoarele dimensiuni: 40 (lățimea) × 180 (înălțimea) cm.
                           
                        Structura este destinată montării pe cada de duș și fixării de pereți.
                  Două dintre panourile din sticlă funcționează ca uși glisante.
                  (A se vedea imaginea.) (1)
                  
               
               
                  3922 10 00
               
               
                  Clasificarea se stabilește pe baza regulilor generale 1, 2(a), 3(b) și 6 pentru interpretarea Nomenclaturii Combinate, precum și pe baza textului codurilor NC 3922 și 3922 10 00.
                  Produsul este un articol compozit, prezentat neasamblat, constituit din diferite componente.
                  Componenta care dă caracterul esențial al cabinei de duș este cada de duș din plastic, deoarece constituie baza pentru structura cabinei.
                  Prin urmare, produsul trebuie clasificat la supoziția 3922 10 00 ca o cadă de duș.
               
            
         
      
         (1)  Produsul asamblat.